90ndate aastate Sierra Leone, vägivaldne kaos ja kodusõda. See on lugu ebaseaduslikust juveeliärist elatuvast endisest palgasõdurist Danny Archerist (Leonardo DiCaprio) ja lihtsast kalamehest Solomon Vandy'st (Djimon Hounsou). Kahe täiesti erineva taustaga mehe saatused viib kokku jaht haruldasele  roosale teemantile, mis võib anda inimese elule täiesti uue suuna… või selle lõpetada.    Mängu tuleb ka idealistlik ajakirjanik Maddy Bowen (Jennifer Connelly), kes uurib Sierra Leones lokkava juveeliäri räpaseid tagamaid. Maddy abil alustavad kaks meest ohtlikku teekonda läbi mässuliste territooriumi. Archer vajab Solomoni, et see viiks ta haruldase vääriskivi juurde, Solomon aga otsib midagi palju väärtuslikumat… oma poega.